46. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ. 117000 της 23/30 Ιουν. 1965 (ΦΕΚ Β΄ 393) Περί καθορισμού ημερών αναπαύσεως του προσωπικού των Γενικών Δ/νσεων Ταχυδρομείων, Τηλεπικοινωνιών και Ταχυδρομ. Ταμιευτηρίου. Έχοντες υπ’ όψιν: α)Τας διατάξεις του άρθρ. 49 του Νόμ. 3811/ 1929 και του άρθρ. 14 του Α.Ν. 1502/1950, και β)Τας ανάγκας της Ταχυδρομικής του Κράτους Υπηρεσίας, αποφασίζομεν: 1.Τα της διεξαγωγής της Ταχυδρομικής Υπηρεσίας, του Ταχ. Ταμιευτηρίου και της Γεν. Διευθύνσεως Τηλεπικοινωνιών, κατά τας Κυριακάς και λοιπάς ημέρας αργίας των Δημοσίων καταστημάτων ρυθμίζονται δι’ αποφάσεων του επί των Συγκοινωνιών Υφυπουργού. 2.Προς τον σκοπόν της αναπαύσεως του προσωπικού της Ταχυδρομικής Υπηρεσίας του Ταχυδρομικού Ταμιευτηρίου και Γεν. Διευθύνσεως Τηλεπικοινωνιών άπαξ ανά 15μερον, δύναται δι’ ομοίων αποφάσεων: α)να ορίζηται εκ περιτροπής εργασία των ταχυδρομικών υπαλλήλων και των λοιπών ως ανωτέρω υπηρεσιών κατά τας ημέρας αργίας και β)να επιβάλληται η κατά τας εξαιρεσίμους διεξαγωγή των εν λόγω Υπηρεσιών δια του κατά τας ημέρας ταύτας εργαζομένου προσωπικού. 3.Η αμοιβή της υπαραπασχολήσεως των ταχυδρομικών υπαλλήλων κλπ. της επιβαλλομένης δια την κατά τας ημέρας αργίαν ομαλήν διεξαγωγήν της Ταχυδρομικής Υπηρεσίας υπό του εργαζομένου κατά τας ημέρας ταύτας προσωπικού, ορίζεται κατ’ αποκοπήν μηνιαίως ίση προς την αμοιβήν 2 εξαιρεσίμων ημερών. Εν απουσία του υπαλλήλου κατά την εξαιρέσιμον την ορισθείσαν ως ημέραν εργασίας αυτού δεν καταβάλλεται η αμοιβή μιας εξαιρεσίμου ημέρας. 4.Ως ημέρα αναπαύσεως του προσωπικού ορίζεται πάντοτε ημέρα αργίας των Δημοσίων Καταστημάτων. 5.Η ισχύς της παρούσης δημοσιευθησομένης δια της Εφημερίδος της Κυβερνήσεως άρχεται από 1ης Ιουλ. 1965. 